ՀԻՄՆԱՎՈՐՈՒՄ  
  
«ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ 2023 ԹՎԱԿԱՆԻ ՄԱՅԻՍԻ 26-Ի N 90-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ

Նախագիծը մշակվել է համաձայն «Նորմատիվ իրավական ակտերի մասին» օրենքի 33-րդ և 34-րդ հոդվածների։   
 Վերագնահատվել են համայնքային սեփականություն հանդիսացող 07-002-0120-0003 կադաստրային ծածկագրում և Կոտայքի մարզի Աբովյան համայնքի Աբովյան քաղաքի Բարեկամության հրապարակի թիվ 1/3 հասցեում գտնվող հասարակական նշանակության գույքը՝ մրցութային կարգով վարձակալության իրավունքով տրամադրելու՝ տարածքի բարեկարգման, ժամանցի և հանգստի կենտրոն կազմակերպելու և գոյություն ունեցող կարուսելները (խաղասարքերը) արդիականացնելու նպատակով։   
 Վարձակալության իրավունքով տրամադրման դեպքում կկազմակերպվի համայնքի բնակիչների ժամանցի և զվարճանքի գոտի, ինչպես նաև կնպաստի աշխատատեղերի ստեղծմանը։   
 Կոտայքի մարզի Աբովյան համայնքի Աբովյան քաղաքի Բարեկամության հրապարակի թիվ 1/3 և 1/3/1 հասցեներում գտնվող Գույքերի տարեկան վարձավճարից ստացված եկամուտները մուտքագրվում է համայնքի բյուջե, որը ուղղվելու է համայնքի հնգամյա զարգացման ծրագրի իրագործմանը։

«Աբովյան համայնքի ավագանու 2023 թվականի մայիսի 26-ի N 90-Ա որոշման մեջ փոփոխություն կատարելու մասին» որոշման նախագծի ընդունման առնչությամբ չի առաջանում այլ իրավական ակտերի ընդունման անհրաժեշտություն:

«Աբովյան համայնքի ավագանու 2023 թվականի մայիսի 26-ի N 90-Ա որոշման մեջ փոփոխություն կատարելու մասին» Աբովյան համայնքի ավագանու որոշման նախագծի ընդունման առնչությամբ Աբովյան համայնքի բյուջեի ծախսերում փոփոխություներ չեն առաջանում:

**ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ**